Algirdas Lekavičius

Algirdas Lekavičius (1921 m. birželio 27 d. Avinėliuose, Žiežmarių valsčius – 1999 m. liepos 22 d. Vilniuje) – Lietuvos botanikas floristas, habilituotas biomedicinos mokslų daktaras.

 Biografija 
1957 m. baigė Lietuvos žemės ūkio akademiją. 1958–1959 m. dirbo Biologijos institute, 1959–1991 m. ir 1997–1999 m. Botanikos institute; 1968–1987 m. Floros ir geobotanikos laboratorijos vedėjas. 1986 m. biologijos mokslų daktaras. 1991–1999 m. Vilniaus universiteto ir Vilniaus pedagoginio universiteto dėstytojas. 1982–1988 m. Lietuvos botanikų draugijos pirmininkas.

 Mokslinė veikla 
Mokslinio darbo svarbiausia sritis – Lietuvos flora, balandinių ir viksvinių šeimų augalai, reti ir saugotini Lietuvos augalai.

 Bibliografija 
 Lietuvos TSR flora, vienas autorių ir redaktorių, t. 2-6, 1959–1980 m.
 Biologo vadovas, su kitais, 1987 m.
 Vadovas augalams pažinti, 1989 m.
 Lietuvos naudingieji augalai, su kitais, 1992 m.
 Baltijos šalių flora (Flora of the Baltic States), su kitais, 3 t., 1993–2003 m.

 Įvertinimas 
 1965 m. LSSR valstybinė premija

 Šaltiniai 

Kategorija:LTSR valstybinės premijos laureatai
Kategorija:Lietuvos floristai
Kategorija:Lietuvos biologai